Аҧсны аҳәынҭқарратә ҳәаа Ҧсоутәи агәаҭарҭа- аушьҭырҭатә ҭыҧ еибыҭахоит ҳаамҭазтәи атехникатә мыругақәа рыла.
14.09.2017
Аҧсны аҳәынҭқарратә ҳәаа Ҧсоутәи агәаҭарҭа- аушьҭырҭатә ҭыҧ шьҭарнахыс еибыҭахоит ҳаамҭазтәи атехникатә мыругақәа рыла. Аҧснытәи аҳазалхыҩцәа ари аҩыза аҳамҭа Челиабинсктәи рҩызцәа ирзыҟарҵеит.
400
Аҧсны аҳәынҭқарратә ҳәаа Ҧсоутәи агәаҭарҭа- аушьҭырҭатә ҭыҧ шьҭарнахыс еибыҭахоит ҳаамҭазтәи атехникатә мыругақәа рыла. Аҧснытәи аҳазалхыҩцәа ари аҩыза аҳамҭа Челиабинсктәи рҩызцәа ирзыҟарҵеит.
Аҧсны аҳазалхырҭатә хеилак Ҧсоутәи агәаҭарҭатә ҭыҧ еиқәыршәамызт атехникатә мыругақәа рыла. Убри азы ашәҟәы дәықәҵан Урыстәыла Афедералтә ҳазалхратә усбарҭа анапхгара рышҟа.
Аҳазалхратә ҭыҧ аҟны агәаҭагақәа арахь раагара алыршахеит Урыстәыла аиҳабы рхантәаҩы Дмитри Медведев иҟаиҵаз анапынҵа инақәршәаны. Амыругақәа дрыцны дааит Челиабинсктәи аҳазалхратә усбарҭа анапхгаҩы Андреи Максимов. Иара иҳәеит, изларылшо ала ҳаҧхьаҟагьы Аҧснытәи рҩызцәа ишрыцхраауа азы.
Амыруга ҿыцқәа ирыбзоураны аҳәаа аидара ахызго рцара- раара акыр имариахоит. Иааргаз амыругақәа рхаҧхьаӡараҿы иҟоуп - имҩанырго аидара зҭоу иҭымхӡакәа иузырбо аренгенттә шьақәгылақәа. Иара убасгьы , автомашьына адырга ҧсахзар иаразнак ишьақәзыргыло акомпиутер.
Арҭ амыругақәа рыла аус зуа Аҧснытәи аҳазалхыҩцәа аҵара иалгеит аҳазалхразы Урыстәылатәи академиаҿы. Ҧсоутәи аҳазалхратә гәаҭырҭатә ҭыҧ аҟны амыруга ҿыцқәа рықәыргылара хыркəшахоит жәамш рыҩныҵҟа.
Д.Инаҧшьба, Алықьса Агәхаа , АТ.
Оцените новость:
+1
+2
+3
+4
+5
Сохраните ссылку или поделитесь с друзьями